Minn L- Imżebbel . . . il- pulċinell ta' Ġeżebel . . . Il- bieraħ wara x- xogħol erħejtilha għal għand Leli l- Bamboo biex nieħu tnejn wiski bil- kwiet , waqt li bħas- soltu , nisma' iżjed dwar kemm hi " liba l- ħajja " minn irġiel anzjani u ta' mezza eta . Meta nara lill- klijenti li jpoġġu hemm , nara ukoll kif xi darba għad / forsi / ma rridx inkun ; bla sold fuq xiex naħlef , bil- qalziet se jaqgħqali bil- bażwa , nofsni fartas , kważi bla snien iżda b' żobbi għadu jrid . Il- bieraħ kien il- Ħamis , u bħas- soltu , it- televixin kien qiegħed juri l- programm " Tista Tkun Int ! " . Dan il- programm sar maħbub ferm man- nies li ssib ilegilgu hemm ġew , għax fl- istat miskin tagħhom , meta jarawh jikkonslaw , għax iserrħu rashom li mhux huma biss diżgrazzjati . Naħseb li lejn dawk l- imsekna li jkun hemm għall- wiri fuq it- televixin , dawn għandhom ċerta amirazzjoni . X' aktarx li jżommuha mistura , iżda għajnjehom jikxfuhom . Jammirawhom għax dawn ikollhom il- bajd imorru jikxfu sormhom fuq it- televixin , mentri huma l- qoħob tagħhom iferruhom biss max- xorb meta dan jibda jagħmel tiegħu . Hemm ilsienhom fl- aħħar iċedi , u tgħidx kemm tisma' stejjer . Il- klijentela hemm ġew tvarja qatigħ . Hemm dawk li ilhom ipoġġu hemm is- snin , u tmur meta tmur , għid li se ssibhom hemm żgur . Oħrajn tarahom kultant , x' aktarx meta l- mara jew il- ħabiba ma jkollhiex aptit tnik , jew meta l- ħwienet l- oħra jkunu magħluqin . Hemm xi tnejn li issa mietu , u xi tnejn oħrajn li skond ma smajt spiċċaw iduru dawra mejt mal- funtana tal- Frankuni . Fost dawn il- legliega hemm sieħbi Mario , li jkolli ngħid ma ndumx ma nisma' li mar jingħaqad ma' dawn ta' l- aħħar . Kif għadu rebħux hemm fuq hi x' aktarx l- iktar ħaġa kurjuża dwaru . Mario ossessjonat bil- lottu u s- Super 5 , tant li ħlief dwar numri u mhux numri ma ssibu jgħid xejn . Ilu jipprova jirbaħ bagataella ġmielha xi erbgħin u ħamsin sena , iżda f' dawn is- snin kollha kellu xorti jekk għaqqad xi elf lira . Hemm min jgħid li li kieku warrab il- flus kollha li nefaq fil- logħob , kien ikollu somma ekwivalenti għal meta l- premju tas- Super 5 ikun fl- aqwa tiegħu . Iżda hu jibqa' jittama , għax kif jgħid hu , " la nerbaħha nkun twelidt mill- ġdid u f' moħħi għandi ħafna proġetti . " Meta ma jkunx qiegħed jistudja dwar x' numri x' aktarx imisshom jitilgħu l- ġimgħa ta' wara , lil Mario x' aktarx issibu taħt il- knisja tar- raħal , jaqra siltiet miż- żobb ta' Vanġeli lil sħabu l- Kariżmatiċi , li bħalu , issa qatgħu qalbhom li jġibuha żewġ mal- ħajja mingħajr l- għajnuna tas- Sinjur . Lili stidinni biex ningħaqad mal- merħla kemm -il darba , biex forsi fl- aħħar insib l- hena u l- paċi , fil- waqt li jħeġġiġġni biex ma nitlifx rasi wara " l- pjaċiri tad- dinja u l- materjalieeżżmu . " Wara li jkun spiċċa jippresiedi dawk l- orġi tar- ruħ , Mario jmur jinġabar id- dar , jintefa' jifli l- pedini u jistenna l- ħin jgħaddi sakemm isiru t- tmienja , biex imur aqqalla jlegleg . Hemm isib lil ommu fis- sodda , xiħa għakka u marida , u jmur jitfilha l- fannijiet , biex is- sold li jkun warrab mill- pensjoni imur jaħxih fil- lottu . Imbagħad imur għand Leli u joqgħod jgħidlu kemm il- siegħa ħexa jistudja n- numri , u dwar kemm din id- darba ċert li mhux se jerġa' jfallilu . Imbagħad jinduna li Leli mhux jagħti kasu , jew għax ikun ilu jixrob minn fil- għodu , jew għax miskin , ma tantx jisma . Intant , ħanut sħiħ jixxala jitnejjek bih . Min jgħajru m' aħniex , min jibagħtu jieħdu f' sormu , u min ukoll jaħtaflu xi ħatfa żobbu , qisu biex jara għadux hemm . Għax lil Mario , żmien ilu kienu mexxewlu l- fama li jaqta' goff u li jġib ħafna . Dejjem skond ma jgħid hu , l- aħħar darba li kellu kuntatt fiżiku remot ma' xi " nittiena " kien lejn l- aħħar tas- snin sitttin , ma' xi biċċa raċanċ li kellha xi konnessjoni mal- Prim Ministru ta' dak iż- żmien , Ġorġ Borg Olivier il- Barri . Jgħid , u bi tbissima , li kienet redgħatulu u ġerritulu , iżda meta ġie biex jinżillha għalih ħarbitilha bassa u tqażżiżha . Minn dak in- nhar donnu ddarras min- nejk u baqa' ma reġa' missu qatt . Il- vera l- kontra ta' ħuh Ġorġ , għax meta kien ġie jqatta' erbat ijiem hawn mill- Awstralja , kemm sab ħqab ġol- Marsa għamilhom għoqda . Illum Mario jgħid li ma jridx jaf bil- " pastażati " għax jibża' mill- kankru taż- żobb u l- AIDS , iżda jien ma tantx nemmnu . F' widnejja l- iskuża tal- bass iżjed treġi . X' taħsbu ? Sħabu l- legliega spiss iħajjruh biex ilaqqgħuh ma' xi " qaħba żvelta " , u mhux l- ewwel darba li riedu jipproponuh għal " Tista' Tkun Int ! " . Iżda Mario dlonk idawwar id- diskors fuq in- numri , jew inkella jintilef f' twiddib drammatiku tipiku Nisrani ala Kempis . Imbagħad tidħol xi mara jew xi tfajla , x' aktarx liebsha qasir jew b' xi jeans inkaxxat ma' sormha , u Mario jibda jagħmel il- mutetti . Jibda jaqbad ġismu u joħroġ ilsienu , u mbagħad jerġa' jrossu ' l ġewwa ma' ħaddejh , biex ifakkarna li " eh , din terrrdaaw . Ħaħajjj ! " Intant , hemm ġew kuħadd sieket , min ma jiflaħx iżomm bid- daħk , min jaħseb f' meta martu kienet daqshekk sabiħa , min mhedi b' xi drink , u min mitluf iċċassat lejha , bħal donnu jistenna tgħidlu xi ħaġa . Il- mara tħallas u ddur biex titlaq . Mario f' daqqa waħda jisserja u jitfa' ħarstu lejn it- televixin . Il- mara toħroġ , bla kliem u bla sliem , u kif titbiegħed tikka l- ħanut jisplodi f' daħka kbira . U jerġa' jibda ż- żuffjett b' Mario . U Mario jerġa' joħlom b' dawk il- qaħba ħames numri , imbagħad iwissina dwar l- AIDS u l- kankru taż- żobb , u mbagħad dwar in- nar ta' l- infern , u sejrin . Mario li snin ilu kien iġibilna l- blue films , biex meta Leli jagħlaq il- bibien , nissakkru lkoll hemm ġew u nintefgħu nosservaw " is- sex " . Jien din il- farsa nzertajtha biss darba , meta kelli biss xi ħmistax -il sena . Niftakarha qisu l- bieraħ u ma ninsiha qatt . Kulħaddd eċitat ; min imiss ġismu ; min iċapċap ; min jonfoħ ; min jingħi u min jantiċipa x' ġej . Intant , Leli jibki , u għaliex , baqa' ma qalilna qatt , iżda Mario ma jindunax , u jibqa' ċċassat lejn it- televixin . Imbagħad ħadhom iġerruh , iżda jien tlaqt aqqalla ' l barra , għax ippreferejt immur niċċelebra d- dar . Iżda mbagħad darba Mario fi xjuħitu skopra l- Bibbja , għax darba wieħed qallu li min jitlob , jaqla' . Imbagħad Mario skarta l- " films tas- sex " , investa iżjed fil- lottu u beda jmur il- parties tal- qaħba Kariżmatiċi , fejn għadu jmur iħabbat fuq sidru sal- lum . " Il- Mulej hu r- ragħaj tiegħi . Xejn ma jonqosni . Ruħi tfaħħar il- kobor bla qies tal- Mulej , għax miegħi għamel ħwejjeġ kbar . " Wara li jiżvoga l- intern mal- Mulej , Mario jerġa' jmur id- dar , jitfi l- fannijiet lil ommu , u jintefa' jistudja l- imġieba kattiva tal- liba numri . Imbagħad imur għand Leli , u mbagħad imur jinġabar fil- gorbox , għax l- għada jkun irid iqum kmieni biex imur mal- Kariżmatiċi . Ilbieraħ għand Leli reġa' kien hemm sieħbi Mario . Ladarba Mario kien nidem miż- żina , minlok il- blue films għand Leli saret moda jaraw tista' " Tista' Tkun Int ! " , musmar ieħor fuq it- tebut kollu susa tal- welfere state . Kif dħalt smajt lil Sour Rachel Agius , tistaqsi lil wieħed anzjan kif irnexxilu jkollu tifel fl- eta ta' sebgħin sena . Ir- risposta ma smajthiex , għax il- legliega bdew iddieħku b' Mario , għax Leli laħaq kien pront fakkru li anke xiħ żmagat ta' sebgħin kien aħjar minnu . U erġajt smajt dwar in- numri , dwar il- marda ta' l- AIDS , dwar in- nar ta' l- infern , u dwar kemm aħna ħnieżer għax niggostaw " il- pipi ma ħalqna . " Imbagħad il- programm intemm , iżda mhux qabel ir- reġija ħarġet b' jingle li wissietna li darb ' oħra " tista' tkun int . " Jien ġo qalbi għedt , " alla ħares inkun jien " , u dlonk dort lejn Mario biex nara x' kien qiegħed jgħid . Għax jien , bħal- legliega t' hemm ġew , kultant kattiv bagħal aħdar , għax ukoll ġieli nkun il- ħin kollu moħħni f' Mario . Ix- xorb beda jeħodni u qabadni n- ngħas u bdejt naħseb biex inżarma . Iżda imbagħad beda l- Euronews , u lil dawk ta' " Tista' Tkeun Int " , lin- ngħas , lil Mario u l- bqija nsejthom , biex nara sewwa sew x' kien ġara f' Londra ftit sigħat qabel . L- ewwel ġie ġuvnott b' wiċċu kollu dmija u b' għajnejn mgħammda , qisu pirata , jitkellem dwar minn xiex kellu jgħaddi . Imbagħad ġiet tfajla sabiħa , b' sidirha sabiħ mimli , u tkellmet ukoll dwar l- attakki terroristiċi . U dlonk qabeż Mario u kkummenta dwar żejżietha , u staqsa jekk din tqaxxrux . Reġa' beda l- istorbju u ż- żufjett b' Mario , tant li kelli aqalla nqum u nimxi eqreb lejn it- televixin , biex forsi qalb dak id- dagħa u d- daħk nifhem xi ħaġa . Imbagħad tfaċċa Tony Blair , l- iżjed politku li nistmerr , għax minn wara l- waqgħa tal- ħajt ta' Berlin , ħadd daqsu ma abbuża mis- Soċjaliżmu u waqqgħu daqshekk għan- nejk . U fuq din , ma naħfirielu qatt . Warajh deher dak il- liba ta' George Bush , wieqaf dritt daqs xemgħa , ma jafx x' iż- żobb se jgħid jew x' se jagħmel . Lil dan smajtu jistqarr miegħu nniffsu li dak li kien ġara f' Londra kien ħtija tiegħu , għax irnexxielu jisseduċi lil Blair jagħtih palata fl- Iraq . Imbagħad stħajjilt lil Blair , idur lura lejh u jgħidlu : " Kont ngħidlek jien ! Qed tara x' għamiltli hux ? Issa x' iż- żobb se nagħmlu , boss ? Jien kont diġa se naħbat niżbel għax lil Blair ma nifilħux . Iżda dak il- ħin minn warajja salvani Mario , għax kif sabni aljenat qabadli qabda sormi , u l- ħanut reġa' sploda , u Mario jixxadinja , u l- bqija jiddieħku , waqt li Blair kompla jħabbar il- Jihad Brittanika : L- Imżebbel - Mela nsejt kemm qtilt nies innoċenti fl- Iraq għall- kawża fantażma jaaa libaaaa ! ? Ċensu Kanolli - Qallibblu naqra Lel lil dal- madonna aqqalla ! Fredu - Mario , ara x' naqra laħam hemm faċċata ! ? Ċensu Kanolli - Ara dan f' xiex moħħu ! U qallibblu minn hemm al madonni ! Tgħid mhux se jisma' minnek il- Blair ! haha L- Imżebbel - Qatta' ipokriti ! L- Imżebbel - Solve aqqalla ? Idoqqli ż- żobb ta' mowbajl . Jekk hemm xi ħaġa li vera nobgħod hi li xi ħadd iċempilli waqt li nkun qiegħed nara xi ħaġa , jew agħar , nisma' xi diska . In- numru m' għaraftux u qtajtha li nirrispondi . Kienet dik in- nofs ras b' isimha stramb li kont għabbejt il- ġimgħa l- oħra . Lil din dejjem issibha liebsha qasir , biex imbagħad bil- kemm taf tintreda' aqqallam naqra . Missierha jiġi xi Segretarju Parlamentari ferm maħbub ma' dawk id- demel . L- Imżebbel - Hello ! L- Imżebbel - Min iż- żobb int ? L- Imżebbel - Eeeehh ! L- Imżebbel - U fuck off qal madonna ! Issa ġejt iċċempel li ma kont tieħdu ġ ' għoxx ommok ! Indri l- Ħoblu - Ajma żobbi Mario , ġej il- Bush ! Tħobbha l- bush Mario ? ! ħaħaħa L- Imżebbel - Aqtawha naqra aqqalla intom qal madonna ! Ċaw . Kif qtajt dlonk deher Bush , il- paladin u d- difensur tal- liberta . Lil Bush sabuh il- ġurnalisti barra , iżda kif rahom dlonk mar dritt fuqhom hu , qisu Cowboy Bebop . Qalilhom xi ħaġa moħġaġa , u b' sidru ppuppat temm iwissihom li " the war on terror goes on " . Imbagħad telaq jimxi lura bil- mod , qisu l- Mazing Z , u daħal ikompli fuq xogħlu ; fuq dak il- proġett ta' fejda maħsub biex isalva lid- dinja . Wara l- Euronews uriena bosta xeni tal- ħerba li kien hemm Londra , u jien komplejt imtlejt iżjed bir- rabja , kważi bir- ragħwa f' ħalqi . U fuqi ġie sieħbi Mario , jistaqsini għala qiegħed nisħon , " dan kollu għax mietu erba' fucken British " . U jien dort fuqu , u bla ħsieb għedtlu , " Illum erba' fucken British . U għada , tista' tkun int . " Imbagħad bdejt miexi ' l barra . Jien u ħiereġ qbadtlu qabda sormu , u reġa' beda d- daħk . . . Indri l- Ħobblu ( smajtu mill- bogħod ) : Ahhh Mario ! Qed tara kif din id- darba kont int ! ħaħaħaħa Jien u miexi lura d- dar bħal donnu tarli n- ngħas . Kif wasalt insib lil missieri rieqed u lil ommi tisma' l- qrid tal- fidili fuq il- qaħba Radju Marija . Għedtilha tbaxxilu għax kien sar il- ħin , u erġajt twiddibt mill- ġdid dwar in- nar ta' l- infern . Bqajt tiela' dritt f' kamarti . Remmbilt sigarett bomba , inżajt għarwien ħuta u nfajt aqqalla npejjep . Dak il- ħin qisni rajt kollox idur bija u moħħi ffolla bil- ħsibijiet . F' moħħi reġgħu ġew Leli u Mario , l- AIDS , in- nar ta' l- infern , l- ħerba f' Russell Square , ix- xeni tar- Rivoluzzjoni Russa li kont rajt b' tant orgażmu f' xi programm ta' Alessandro Checci Paone , l- eluf mejtin bil- ġuħ jew sfruttati madwar dal- misħut globu , dak il- liba Stalin , dik il- qaħba ta' ġimgħa ilu , u dawk ix- xeni makabri f' Tiananmen Square ta' l- 4 ta' Ġunju , 1989 . Dan ta' l- aħħar hu avveniment minn dawk li dejjem nipprova ninsa , għax iħammarli wiċċi u jkiddni ħafna . Intant , fuq ir- radju t' ommi bdiet ir- reċ ( i ) ta tar- Rużarju , bil- misteri tat- tbatija u l- ħmerijiet l- oħra kollha tas- soltu , qisu DJ dilettant jabbuża l- ħin kollu mill- istess erba' loops . Għall- mument ftakartni ma' ringiela soċji u kandidati tal- Miżew , wieqaf dritt dahari mal- ħajt b' idi fuq sidri , u ngħid : " Nippropnu li nkunu foqra , sempliċi , mansweti u umli ; li nħobbu d- disprezzi u ninħabbu b' imħabba kbira . " Imbagħad ftakart meta s- Supuljun kien ċanfarni u heddidni li jkeċċini darb ' għal dejjem , għax f' xi ktieb ta' Dun Ġorġ Preca ħallejtlu nota ffirmata tgħid hekk : " Alla tagħna , isma' t- talb tagħna , oħroġ ġismek u ilgħab magħna . " Dan kien ġara ftit jiem wara li jien u xi erba' magħżulin oħra għamilna l- Proponiment tal- Kastita . Dak in- nhar kelli biss xi tnax -il sena . Ftakart li anke hu kien wissieni dwar in- nar jaħraq ta' l- infern u dwar il- korla divina t' alla . Infqajt nidħak waħdi u erġajt ftakart f' Mario u fl- għoxxux riħa ta' pipi . Xegħelt il- kompjuter u l- winamp , u tfajt il- verżjoni Taljana ta' l- Innu Komunista , jew kif inħobb insibu jien , l- Internazzjonali Soċjalista . L- Ewwel Misteru tal- Tbatija : Meta Sidna Ġesú Kristu għamel l- orazzjoni fl- ort u għereq l- għaraq tad- demm . Meta nisma' dan l- innu , nistħajjilni d- druggie Alex waqt li kien qiegħed jisma' d- Disa' Simfonija ta' Beethooven , qabel kien ingħata dak it- trattament ferm partikolari . Iżda l- bieraħ inzertajt kont ħara , u ma' l- estasi Komunista tħalltu ħafna tifkiriet u ħsibijiet . F' moħħu fiġġew dawk ix- xalati tal- ħqab kollha sokor u pazza goia li kont nippresiedi ma' sieħbi Stephen f' dak il- flatt ġo Wied il- Għajn . Erġajt rajnti l- perċimes merfugħ fuq spallejn Stephen , inxejjer f' sakra kbira l- penti aħmar ta' oħtu Alice , u nkanta : " Bandiera Rossa Tronfera - Eviva il Comunismo e la liberta " u " Questo e ' il tanga della puttana morta per la liberta ! " Ftakart f' dawk l- ostja pipati jintu aqqalla pesti , waqt dawk il- diskussjonijiet interminabbli dwar id- Dittatorjat tal- Proletarjat u l- Materjaliżmu Dijalettiku , dwar il- globalizzazzjoni u l- ħniżrijiet tal- kumpaniji milti - nazzjonali , dwar il- kollass inevitabbli tal- kapitaliżmu u dwar " il- kbir tagħna " U erġajt smajtna nirromantiċċizzaw dwar it- twaqqif l- Istati Komunisti Ewropej Magħquda , li skond ma konna ngħidu , konna se nibdewh propja aħna minn hawn Malta , biex imbagħad nestenduh għall- bqija tad- dinja . Konna wkoll ddisinjajnilu emblema , li nofsha konna sraqniha minn xi sit t' erba' moħħ ir- riħ bħalna . Ftakart ukoll f' kemm -il nofs ras ċanfarna għax kien jilbes xi ħaġa ta' l- Adidas u n- Nike , u f' meta darba konna dabbarna xebgħa ta' l- ostja mingħand dawk it- Taljani taċ- ċirklu , għax fetlilna mmorru nimmarċjaw favur id- drittijiet ta' l- annimali . Dak in- nhar tgħidx kemm ħadna gost , naqilgħu bis- sieq fil- bajd u nduqu l- bżieq u t- trab ta' l- art , għax ħassejna rwieħna kburin u martri Soċjalisti . Imbagħad kienu ġabuna fuq Striscia La Notizia , u qagħdu jdaħħku l- alla bina , u l- għada morna niddandnu li ġabuna nissawtu fuq it- televixin . Ftakart ukoll f' Marija , l- iżjed mara li kont naħseb li nħobb , u f' meta wara sena telqitni , għax fil- funeral ta' missierha kont għedtilha li missierha kien " traditur tal- klassi tal- ħaddiema , għax kien biċċa plumber mejjet bil- ġuħ u jivvota lin- Nazzjonalisti " . Ftakart ukoll f' kemm ftit wara kont bkejt u tajt fuq wiċċi , u f' kemm kont stħajt inħares fil- mera , għax kont intbaħt li sirt aqqalla mostru . Ftakart ukoll li l- għada Stepehen kien ġie jiġri jifraħli , għax kont " għelibt prova oħra fl- eżami tagħna ta' l- azzar " . Skond hu , dan kollu kien taħriġ meħtieġ għal meta l- ġlieda tagħna favur il- proletarjat u kontra s- sistema tiqliel u tiħrax . Iżda illum Stephen sarilna mlaħħaq fil- ġerarkija maniġerjali tal- McDonalds , għax dawn ippremjawh tajjeb talli kien idejjaq żobb il- ħaddiema . L- aħħar darba li rajtu kien qiegħed ma' mara kollha ċpiepet u jimbotta biċċa pushchair . Kien ilmenta li kien ilu ma jarani , u tarrafli wkoll li " aħna issa kbirna , u l- Komuniżmu m' għadux iżjed moda . " Ir- Raba' Misteru tal- Tbatija : Meta Sidna Ġesú Kristu għabbewh bis- salib u tela' l- Kalvarju . Bdejt nisma' l- innu waqt li nipprova ma nagħtix każ tal- pappagalli li kien hemm ireddnu fuq dak iż- żobb ta' radju t' ommi . O Gesu tiegħi , aħfrilna dnubietna , eħlisna min- nar ta' l- infern . . . L- Internazzjonali Soċjalista trijonfanti reġa' beda , bid- daqq tat- tnabar u t- trumbetti . U jien fis- seba' sema . . . Il- ħames misteru tat- tbatija : Meta Sidna Ġesù Kristu kien mislub fuq is- salib u wara tliet sigħat ta' agunija miet . Qaddisa Marija , omm Alla , itlob għalina midinbin issa , u fis- siegħa tal- mewt tagħna . . . Sliema għalik Marija , bil- grazzja mimlija , il- Mulej miegħek , imbierka inti fost in- nisa , u mbierek il- frott tal- ġuf tiegħek , Ġesu ' . Sliema għalik Marija , bil- grazzja mimlija , il- Mulej miegħek , imbierka inti fost in- nisa , u mbierek il- frott tal- ġuf tiegħek , Ġesu ' . Qaddisa Marija , omm Alla , itlob għalina midinbin issa , u fis- siegħa tal- mewt tagħna . . . Sliema għalik Marija , bil- grazzja mimlija , il- Mulej miegħek , imbierka inti fost in- nisa , u mbierek il- frott tal- ġuf tiegħek , Ġesu ' . U l- innu marċ reġa' beda . Fl- isfond tfajt ritratt artistiku kbir ta' mara għarwiena , u qagħadt nosservah . . . u waqt li demmi jiġri sħun , ipprovajt naqta' min , għall- bniedem , jaf ikun l- aqwa mexxej fost dawn it- tnejn . U erġajt ftakart fil- povru Mario , fil- miljuni ta' ħajjiet umani moħlija , fir- Rivoluzzjoni Promettenti Russa . . . u mbagħad f' dak il- penti aħmar t' Alice , li illum , m' għadhiex iżjed magħna . . . Mużika : L- Internazzjonali Soċjalista ( mmiksjat bl- addoċċ mar- reċita tar- Rużarju Mqaddes ) Ħuġġieġa Oħra minn L- Imżebbel Ħin : Kemm ħadt gost naqra dil- bloggata , Kevin . Qrajtu l- artiklu ta' I . Ghandu konklużjoni tajjeb ħafna . Ta' min jibdlu l- isem ta' dak il- programm għal " Sa Tkun Int . . . li tirrimetti " . Il- bierahtlula qaltli n- nanna li issa n- nies jistgħu jivvutaw l- istorja li l- aktar għoġbithom ( ! ! ! ) . . . iktar ma batew il- protagonisti , iktar flus jaqilgħu . Imma dak li qal Mario dwar l- erba' fuckin ' British jinkwetani ferm aktar . u jien naf min qed jilgħab l- imħatri fuq liema storja se tirbaħ ! ħadt buzz tal ostja naqraha . tbissimt u anki għajnejja hmaru xi dasqsxejn Nixtieq nirringrazzja lil kull min kiteb xi kummenti rigward din il- bloggata . Għal min jinteressah , il- bloggata erġajt tellajtha b' xi żjidiet u tibdiliet żagħar . Fre , din il- bloggata taf idaħħak ħafna , iżda fil- fond tagħha taħbi niket kbir . Fl- aħħar mill- aħħar , m' hi xejn ħlief bloggata dwar l- assurd . Għalhekk , hi bloggata dwarna lkoll . Tista tmut int , bil- mistħija ! Programm li jiġbed l- udjenza għax jikxef il- borom u l- kazzati ta ħaddieħor . Allahares min imur kontra id- ' data protection act ' u Ratchel u Colin jiġu jitnejjku . Ghandek xi qarib għandu xi kankru ? Innominah ħa jkun jaf bih kulħadd u la jistrieħ imbghad jgħidlu , " taf kemm kellu nies ? ! ? ! ? " U żgur , taf Malta kollha li kien qed jittiekel bilmod . l imzebbel . ghalekk ghidtlek , għajnejja hamruli . ghalekk għoġbitni wkoll . qisha storja tal buffu mdejjaq li jdaħħaq . heh . ma kontx naħsbek daqstant radikali fil hsibeijiet politiċi tiegħek anqas . għoġobtni . rigward tista tkun int : xtruppaw jghiduha tajjeb . . . . u jekk tibkilna daqsxejn , ingibuk fuq tista tkun int . Ibkilna , ħa ntuk ir rigali . Rajtuh meta sabu mara xiħa għakka minn qalb ir raba ta had dingli ? Tghix ġo kamra fl- gheliqi . m għanda xejn , imma wiċċha jixgħel , taħdem l għalqa , dawl elettriku m għandiex fil kamra , imma kuntenta kif inhi . dawn nies bla fuckin moħħ , u bla kuxjenza . . . . intant , iż- żewġ partiti , l- iżjed dan li għandna fil- Gvern , jieħdu pjaċir għax fl- aħħar sibna sostitut tajjeb għal welfare state ! Issa m' għadx hemm bżonn iżjed li jkollna fondi merfugħin biex nieħdu ħsieb liċ- ċittadini tagħna . Issa għandna " Tista' Tkun Int ! " , għandna l- Istrina ta' Peppi , u għandna wkoll lil Dun Ġorġ u lil Silvio Parnis fuq is- Suwper Wann ! X' nambuh is- Soċjaliżmu issa ! Issa għandna lil " Tista' Tkun Int ! " Kif tista' ma tarahx ! Ghandek xi qarib għandu xi kankru ? Innominah ħa jkun jaf bih kulħadd u la jistrieħ imbghad jgħidlu , " taf kemm kellu nies ? ! ? ! ? " Ħallik man , forsi ma tafx kif in- nies jivvutawlek bħala l- aqwa storja li kien hemm u tirbaħ xi ħaġa ! It- " Tista' Tkun Int " għaliha tgħodd . Tista Tkun Int li Ssir Miljunarja . Kull fejn taraha b' karozza isbaħ mill- oħra , kowtijiet tas- suf u dan- nejk kollu li ż- Żeża ta' Bubaqra li tliegħeb quddiem it- TV il- Ħadd fil- għodu , qatt ma toħlom li jkollha . Imma kulħadd b' xortih fid- dinja . . . Il- biċċa hi li il- preżentaturi tal- programm huma eroj f' għajnejn in- nies . Immaġina kieku l- awturi tagħna jinqraw daqs kemm hemm nies jaraw Tista' Tkun Int ! Rigward dil- bloggata nixtieq ngħid xi ħaġa oħra . Fiha biċċiet sew li huma fittizji . Hi essenzjalment għaġna bejn esperjenzi personali , oħrajn ta' ħaddieħor u oħrajn immaġinarji . Imma naħseb li l- aktar importanti huma tiegħi . Fl- aħħar mill- aħħar kull esperjenza fil- moħħ tevolvi . - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .